през март, в резултат на забавяне на търсенето както на вътрешния пазар, така и на експортните пазари, като последното намалява с най-бързите темпове, регистрирани от края на 2008 г. насам (13).
 (16)
 Произтичащите от това тежки икономически щети ще бъдат регистрирани от дружествата и държавите през първото полугодие на 2020 г. Промяна в тенденцията може да се очаква едва в края на второто тримесечие, с възможно нарастване на дейността в много малко държави, ако изобщо някъде има такова. В пролетната икономическа прогноза на Европейската комисия от 2020 г. се предвижда дълбока и неравномерна рецесия и несигурно възстановяване, като процентът на безработица в Съюза се увеличава от 6,7 % през 2019 г. на 9 % през 2020 г. и след това ще спадне до около 8 % през 2021 г. (14).
 (17)
 Икономическите прогнози за оставащата част от срока на действие на защитните мерки, който приключва на 30 юни 2021 г., са мрачни. Според пролетната икономическа прогноза на Европейската комисия от 2020 г. икономиката на Съюза ще се свие със 7,5 % през 2020 г. и ще отбележи растеж с около 6 % през 2021 г. Поради това не се очаква икономиката на ЕС да възстанови напълно причинените от кризата загуби до края на 2021 г. Инвестициите ще останат по-ниски, а пазарът на труда няма да се възстанови напълно (15). Прогнозите на Комисията за растежа за Съюза и Еврозоната бяха ревизирани с около девет процентни пункта надолу в сравнение с есенната икономическа прогноза от 2019 г.
 (18)
 Въпреки това на този етап е трудно да се предвиди колко тежки ще бъдат огромните икономически последици от пандемията от COVID-19. Както отбелязва Oxford Economics, „основната несигурност понастоящем е свързана не с размера на спада през втората половина на 2020 г., а със скоростта и времето на последващото възстановяване (16)“. В неотдавнашния си анализ на несигурността IHS Markit отбелязва, че тя достига високите равнища от времето на общата финансова криза и описва как „сега предприятията се боят повече от всякога от рецесия и очакват до голяма степен спадът да продължи през цялата следваща година“ (17).
 (19)
 Въпреки че от средата на май 2020 г. държавите започнаха да прилагат стратегии за премахване на по-строгите мерки за контрол на пандемията, в действителност все още има много неясноти относно възстановяването. На първо място, на този етап е трудно да се определи точно размерът на щетите, причинени на националната промишленост и на вътрешните и международните вериги на доставки. На второ място, не е изключено по-късно през годината да vсе появяват нови вирусни вълни, тъй като контролът постепенно отслабва, което би могло да доведе до последващо подновяване на мерките за ограничаване на движението и за изолация, включително и до поредица от започвания и преустановявания на дейността, а това би могло да възпрепятства в зародиш усилията за възстановяване и да причини по-трайни вреди.
 (20)
 С оглед на изложения по-горе анализ Комисията счита, че икономическият шок, предизвикан от пандемията от COVID-19, представлява фундаментална и извънредна промяна в обстоятелствата, която се отразява драстично на функционирането на пазара на стомана в Съюза и